Szalatnak Község Önkormányzata

Jegyzőkönyv

A képviselő-testület 2021. szeptember 28. napján megtartott nyilvános üléséről

**JEGYZŐKÖNYV**

Készült Szalatnak Község Önkormányzat Képviselő-testületének 2021. szeptember 28. napján 17 órakor a szalatnaki polgármesteri hivatalban megtartott nyilvános üléséről.

Jelen vannak: a mellékelt jelenléti ív szerint.

Gulácsi Erika polgármester köszöntötte a megjelent képviselőket, és javaslatot tett az ülés napirendjére. Szalatnak Község Önkormányzat Képviselő-testülete egyhangú szavazással elfogadta a képviselő-testületi ülés napirendjét a következők szerint:

1. Tájékoztató a két ülés között eltelt időszakról.

2. Az új települési támogatásról és az egyéb szociális ellátásokról szóló önkormányzati rendelet elfogadása.

3. Játszótér kialakítására érkezett árajánlatok áttekintése, döntés a nyertes árajánlatról.

4. Kisállatok ivartalanításának támogatása.

5. Telekalakítás

6. A Szalatnak 159/2 hrsz-ú ingatlan eladása

7. A Magyar Légimentő szolgálat támogatása

8. Játszótéri játékok helyének megválasztása.

9. Egyebek.

**1. Tájékoztató a két ülés között eltelt időszakról**

Gulácsi Erika polgármester: Az elmúlt testületi ülésen elfogadtuk a Baranya-víz Zrt. Gördülő fejlesztési tevét, majd a múlt héten a Baranya-víz Zrt. küldött egy levelet Szalatnaknak. A GFT terhére a Baranya-víz Zrt. a vízkivételi helyeket bérbe veszi, azok az Önkormányzat tulajdonában vannak és onnan biztosítják a vizet, így a fenntartásra ők kötelezettek. A GFT-ben az is szerepel, hogy rekonstrukciókat végeznek a fenntartásukban lévő ingatlanokon. A levél mellékletét képezi egy átadás-átvételi jegyzőkönyv, mely szerint átadtak egy megvalósult fejlesztést. Az átadásra azonban nem hívtak meg, így ezt a jegyzőkönyvet én nem írom alá. Szerettem volna, ha erről tudtok.

Kérem a tisztelt képviselő-testületet, hogy szavazzunk a polgármesteri beszámoló elfogadásáról.

Szalatnak Község Képviselő-testülete 5 igen szavazattal, egyhangúlag elfogadta a polgármester beszámolóját és az alábbi határozatot hozta.

*Szalatnak Község Önkormányzat Képviselő-testületének 67/2021. (IX.28.) számú határozata:*

*Szalatnak Község Önkormányzatának Képviselő-testülete elfogadja a polgármester beszámolóját a legutóbbi testületi ülés óta eltelt időszakról.*

*Határidő: -*

*Felelős: Gulácsi Erika polgármester*

**2. Az új települési támogatásról és az egyéb szociális ellátásokról szóló önkormányzati rendelet elfogadása.**

Gulácsi Erika polgármester: képviselő-testületi ülés előterjesztésében olvashattátok, hogy módosítanunk szükséges a település szociális ellátásairól szóló rendeletét, mivel a jelenleg hatályos rendeltünkre egy törvényességi felhívás érkezett a Baranya Megyei Kormányhivataltól. Azonban annyi módosítása volt már a rendeletnek, hogy javaslom egy teljesen új rendelet elfogadását, a törvényességi felhívás szerinti tartalommal módosulva és a régi rendelet hatályon kívül helyezését.

Kérem, a képviselő-testületet, hogy szavazzunk az előterjesztés szerinti rendelet elfogadásáról.

Szalatnak Község Képviselő-testülete 5 igen szavazattal, egyhangúlag elfogadta a polgármester előterjesztését.

***Szalatnak Község Képviselő-testülete elfogadta*** ***a települési támogatásról és az egyéb szociális ellátásokról szóló 6/2021. (IX.28.) számú önkormányzati rendeletet.***

**3. Játszótér kialakítására érkezett árajánlatok áttekintése, döntés a nyertes árajánlatról.**

Gulácsi Erika polgármester: megkaptuk a játszótér alapozására az árajánlatokat, sajnos a gumilapos alapozás igen költséges, azonban javaslom, hogy továbbra is tartsunk ki emellett a döntés mellet. Főleg, hogy a jó gazdálkodásunknak köszönhetően szerencsére van az Önkormányzatnak annyi saját megtakarítása, amiből ezt meg tudjuk valósítani.

Kérem a tisztelt képviselő-testületet, hogy tekintsük át az ajánlatokat és döntsünk a legjobb kiválasztásáról.

Szalatnak Község Képviselő-testülete 5 igen szavazattal, egyhangúlag elfogadta a polgármester előterjesztését és az alábbi határozatot hozta.

*Szalatnak Község Önkormányzat Képviselő-testületének 567/2021. (IX.28.) számú határozata:*

**4. Kisállatok ivartalanításának támogatása.**

Gulácsi Erika polgármester: Sajnos nem nyer a kisállatok ivartalanítására beadott pályázatunk, azonban azt gondolom, hogy erre nagy szükség lenne, mert sok olyan ember van, akinek gondot okoz önköltségen ivartalaníttatni a háziállatait. Ezért javaslom, hogy az Önkormányzat ebben az évben azoknak a lakosoknak, akik ezt a pályázat kapcsán kérelmezték és az szociálisan megalapozott, tehát az egy főre jutó jövedelme nem éri el a 171.000,- forintot, azoknak 10.000,- Ft/háziállat összeggel támogassuk a már kérelmezett háziállatok ivartalanítását. Továbbá javaslom, hogy ezt minden évben egyszer támogassuk a jövőben is.

Kérem a tisztelt képviselő-testületet, hogy szavazzunk az előterjesztésről.

Szalatnak Község Képviselő-testülete 4 igen és 1 nem szavazattal elfogadta a polgármester előterjesztését és az alábbi határozatot hozta.

*Szalatnak Község Önkormányzat Képviselő-testületének 68/2021. (IX.28.) számú határozata:*

1. *Szalatnak Község Önkormányzatának Képviselő-testülete úgy határoz, hogy azon szalatnaki lakosok részére, akiknek az egy főre jutó havi jövedelme nem haladja meg a 171.000,- forintot és a 2021. évben jelezték az önkormányzat felé, hogy ivartalanítani szeretnék a háziállatukat, 10.000,- Ft/háziállat támogatásban részesíti a szociális keret terhére.*
2. *A támogatás kifizetését az állatorvos által kiállított számla ellenében lehet igényelni.*
3. *Szalatnak Község Önkormányzata a háziállatok ivartalanítására 230.000,- forintot különít el, melyből 23 háziállat ivartalanítását támogatja.*

*Határidő: -*

*Felelős: Gulácsi Erika polgármester*

**5. A Szalatnak 159/2 hrsz-ú ingatlan eladása**

Gulácsi Erika polgármester: az önkormányzati tulajdonban lévő 159/2 hrsz-ú belterületi ingatlan kapcsán kaptunk egy levelet, melyben ajánlatot tesznek a nevezett ingatlan megvásárlására, 112.600,- forintos vételi árat határozott meg a levél írója és a célja az ingatlannal az lenne, hogy összevonja a szomszédos földterülettel. Azt gondolom, hogy egy ez nagyon alacsony ár érte, jóval a piaci ár alatt van. Javaslom elutasítani ezt a vételi ajánlatot, és esetleg ajánlhatunk mi egy számunkra elfogadható összeget, ha a testület ezzel egyetért.

Kérem a tisztelt képviselő-testületet, hogy döntsünk a vételi ajánlat elfogadásáról.

Szalatnak Község Képviselő-testülete 3 igen szavazattal és 2 tartózkodással elfogadta a polgármester előterjesztését és az alábbi határozatot hozta.

*Szalatnak Község Önkormányzat Képviselő-testületének 69/2021. (IX.28.) számú határozata:*

*Szalatnak Község Önkormányzatának Képviselő-testülete úgy határoz, hogy az önkormányzat tulajdonát képező, Szalatnak 159/2 hrsz-ú belterületi ingatlanra érkezett, Pfiszner Szilveszter 112.600,- forintos vételi ajánlatát elutasítja.*

*Határidő: -*

*Felelős: Gulácsi Erika polgármester*

**6. A Magyar Légimentő szolgálat támogatása**

A Magyar Légimentő szolgálat küldött egy levelet az Önkormányzat részére, melyben a munkájukhoz nélkülözhetetlen eszközök beszerzésére kérnek támogatást. Szalatnakon is többször előfordult már, hogy szükség volt a légimentőkre, valamint azt gondolom, hogy ez egy fontos és szép ügy. Így javaslom, hogy egy egyszer 20.000,- forintos támogatást szavazzunk meg a Magyar Légimentő szolgálat részére.

Kérem a tisztelt képviselő-testületet, hogy szavazzunk a Légimentők támogatásáról.

Szalatnak Község Képviselő-testülete 4 igen és 1 nem szavazattal elfogadta a polgármester előterjesztését és az alábbi határozatot hozta.

*Szalatnak Község Önkormányzat Képviselő-testületének 70/2021. (IX.28.) számú határozata:*

1. *A Magyar Légimentő szolgálat (Budaörs Légimentő út 8. ) felszereltsége ügyében fordult az Önkormányzathoz, anyagi támogatásra van szükségük.*
2. *Szalatnak Község Önkormányzatának Képviselő-testülete úgy határoz, hogy a Magyar Légimentő szolgálat részére egyszeri 20.000,- Ft (azaz húszezer forint) támogatást biztosít.*

*Határidő: -*

*Felelős: Gulácsi Erika polgármester*

7. Egyebek.

Gulácsi Erika polgármester: mint tudjátok korábban kötött a Nonprofit Kft egy szerződést a Watt-Eta Kft.-vel a közvilágitás fejlesztésére. Öt új lámpatestet fognak felhelyezni, azonban sajnos csúszik a projekt megvalósulása, de még az ősszel biztosan meg fogják csinálni.

Gulácsi Erika polgármester: Van valakinek egyéb? Amennyiben más nincs, köszönöm, hogy eljöttetek, az ülést berekesztem.

Gulácsi Erika Dr. Markó Gábor

polgármester jegyző